*Նախագիծ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
Օ Ր Ե Ն Ք Ը**

**«ՊԵՏԱԿԱՆ ՏՈՒՐՔԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական տուրքի մասին» 1997 թվականի դեկտեմբերի 27-ի ՀՕ-186 օրենքի (այսուհետ՝ Օրենք) 9-րդ հոդվածի 2-րդ մասը լրացնել հետևյալ բովանդակությամբ 12-րդ կետով՝

|  |  |
| --- | --- |
| 12) վարչական դատարան՝ ՀՀ ՆԳՆ ոստիկանության և դրա մարմինների դեմ ներկայացվող հայցադիմումների համար  | բազային տուրքի քսանապատիկի չափով |

**Հոդված 2**. Օրենքի 9-րդ հոդվածի 2-րդ մասը լրացնել հետևյալ բովանդակությամբ 13-րդ կետով՝

|  |  |
| --- | --- |
| 13) այն վարչական ակտերի վիճարկման պահանջով հայցադիմումների համար, որոնցով հայցը հարուցվում է ընդդեմ ՀՀ ՆԳՆ ոստիկանության և դրա մարմինների և կիրառվել է դրամական արտահայտությամբ վարչական պատասխանատվության միջոց հետևյալ չափերով՝ |  |
| ա. մինչև 10 հազար դրամը ներառյալ | բազային տուրքի հնգապատիկի չափով |
| բ. 10 հազար դրամից մինչև 50 հազար դրամը ներառյալ | բազային տուրքի 5-ապատիկին գումարած 10 հազար դրամը գերազանցող մասի 5 տոկոսի չափով |
| գ. 50 հազար դրամից մինչև 100 հազար դրամը ներառյալ | բազային տուրքի 10-ապատիկին գումարած 50 հազար դրամը գերազանցող մասի 2 տոկոսի չափով |
| դ. 100 հազար դրամից մինչև 500 հազար դրամը ներառյալ | բազային տուրքի 15-ապատիկին գումարած 100 հազար դրամը գերազանցող մասի 1 տոկոսի չափով |
| ե. 500 հազար դրամից մինչև մեկ միլիոն դրամը ներառյալ | բազային տուրքի 20-ապատիկին գումարած 500 հազար դրամը գերազանցող մասի 0.5 տոկոսի չափով |
| զ. մեկ միլիոն դրամից մինչև երկու միլիոն դրամը ներառյալ | բազային տուրքի 25-ապատիկին գումարած մեկ միլիոն դրամը գերազանցող մասի 0.25 տոկոսի չափով |

**Հոդված 3.** Եզրափակիչ մաս և անցումային դրույթներ.

1. Սույն օրենքն ուժի մեջ է մտնում 2024 թվականի հունվարի 1-ից։

2. Սույն օրենքը տարածվում է սույն օրենքն ուժի մեջ մտնելուց հետո ներկայացված հայցադիմումների վրա։

3. Մինչև սույն օրենքն ուժի մեջ մտնելը ներկայացված հայցադիմումներում նշված պահանջը սույն օրենքն ուժի մեջ մտնելուց հետո փոփոխելու դեպքում պետական տուրքի գումարի չբավականացնող մասը գանձելիս կիրառման են ենթակա մինչև սույն օրենքն ուժի մեջ մտնելը գործող նորմերը։